Deg umedya-agi i d-nekkes deg wungal “Askuti” , iḥekku-d Meẓyan imi yeččur wul-is mi d-heddren di tejmaɛt n yimsulta ɣef wamek ara kkesen ugur-sen , ladɣa mi i d-yenna yiwen gar-asen d akken ilaq ad ṭṭefen Meɛmeri ɣer leḥbes akken ad tehennin i temsalt n yiqbayliyen , maca Meẓyan yewwit nnif-is ur yezmir ara i lebaṭel-nni i tteɛeddayen ɣef wegdud ladɣa imi ula d netta d aqbayli .Syin akkin Meẓyan yemlal d yiwet n temeṭṭut iwumi qqaren Malḥa , tewwi ul-is ass-nni mi tteymlal deg usečču , ur yeteheni ara almi yehder yid-s , yerbeh-d ul-is.Iban-d waya deg umedya-agi i d-iteddun : “ Newweḍ-d ɣer zdat n uxxam-iw , dehren-iyi-d sin n yiččiren-nni yettabaεen deg-i tameddit kamel ẓedmen ɣer yiwet n tgejdit .Akken rriɣ tasarut di tewwurt n berra εeddan deffir-nneɣ , d Malḥa i bɣan ad εeqqlen .”sb 97, Md13 “Tesla-yi-d mi sgermudeɣ, yerna niqal ggulleɣ ar iḍ-agi ar naweḍ di ssin ɣer tegnawt n tayri , anida ara d-nesfeḍ tiwenziwin-nneɣ , akken ad nemwali deg-sent am temrayin . Yuɣal kecmen-d iqawsasen-nni gar-anneɣ.” 63